ตลาดหุ้นสหรัฐฯขยับปิดบวก
ตลาดหุ้นสหรัฐปิดในแดนบวก หลังจีนรายงานการเติบโตของไตรมาส 2 ขณะที่ราคาน้ำมันยังดีดตัวขึ้นต่อเนื่อง
14 ก.ค. 2554

ตลาดหุ้นสหรัฐปิดในแดนบวก หลังจีนรายงานการเติบโตของไตรมาส 2 ขณะที่ราคาน้ำมันยังดีดตัวขึ้นต่อเนื่อง
ตลาดหุ้นสหรัฐฯเมื่อวันพุธ(13 ก.ค.) กลับมาปิดบวกอีกครั้ง หลังจีนรายงานถึงการเติบโตที่แข็งแกร่งในช่วงไตรมาส 2 และเบน เบอร์นันกี ประธานธนาคารกลางอเมริกาเผยว่าอาจมีความจำเป็นต้องกระตุ้นเศรษฐกิจรอบใหม่เพื่อส่งเสริมการฟื้นตัวที่เปราะบาง       ดัชนีหุ้นดาวโจนส์ เพิ่มขึ้น 46.24 จุด (0.37 เปอร์เซ็นต์) ปิดที่ 12,493.12 จุด แนสแดค เพิ่มขึ้น 15.01 จุด (0.54 เปอร์เซ็นต์) ปิดที่ 2,796.92 จุด เอสแอนด์พี เพิ่มขึ้น 4.17 จุด (0.32 เปอร์เซ็นต์) ปิดที่ 1,317.81 จุด
ขณะที่ ราคาน้ำมันดีดตัวขึ้นต่อเนื่องหลังคลังพลังงานสำรองสหรัฐฯลดลงมากเกินความคาดหมาย บ่งชี้อุปสงค์อันแข็งแกร่งในชาติเศรษฐกิจใหญ่ที่สุดของโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 62 เซ็นต์ ปิดที่ 98.05 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.03 ดอลลาร์ ปิดที่ 118.78 ดอลลาร์ต่อบาร์เรล